બિનપિયત ઘઉંના વાવેતર માટે અરણેજ કેન્દ્ર દ્વારા અરણેજ-૨૮, અરણેજ-૨૦૬, ગુજરાત ઘઉં-૧ અને ગુજરાત આણંદ ડ્યુરમ ઘઉં-૩ જેવી જાતો વિકસાવવામાં આવેલી છે. વાવણી કરતા અગાઉ જમીન અને બીજજન્ય રોગોથી કુમળા છોડને બચાવવા માટે વાવણી અગાઉ બીજને ફૂગનાશક દવાનો પટ આપવો તથા એક કિલો બીજને કેપ્ટાન કે થાયરમ દવાનો ૩ ગ્રામ પ્રમાણે બિયારણને પટ આપવો. વાવણી સમયે બે હાર વચ્ચે ૩૦ સેમીનું અંતર રાખી, જમીનમાં ૬થી ૮ સેન્ટિમીટર ઊંડાઇએ ધડાની જમીનમાં રહેલા ભેજમાં પડે તે રીતે કરવી. ગુજરાત ઘઉં-૧ની વાવણી કરવા હેક્ટર દીઠ ૬૦ કિગ્રા બિયારણનો દર રાખવો. જો ઘઉંના પાકમાં મર્યાદિત પિયત આપવાનું હોય તો ગુજરાત ઘઉં-૧નું વાવેતર હેક્ટરે ૧૨૦ કિલોગ્રામ બિયારણનો દર રાખીને કરવું જોઇએ. (સૌજન્ય: આણંદ કૃષિ યુનિવર્સિટી)